ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαΐου 1992 όσον αφορά την εισαγωγή στην Κοινότητα ζωντανών χοίρων, σπέρματος χοίρων, νωπού χοιρείου κρέατος και χοιρινών προϊόντων προελεύσεως Αυστρίας και την κατάργηση της απόφασης 90/90/ΕΟΚ (92/265/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε από την οδηγία 91/496/ΕΟΚ (2), και ιδίως το άρθρο 19,

την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ, όπως τροποποιήθηκε τελευταία από την οδηγία 91/628/ΕΟΚ (3), και ιδίως το άρθρο 18,

την οδηγία 90/429/ΕΟΚ του Συμβουλίου της 26ης Ιουνίου 1990 για τον καθορισμό των απαιτήσεων υγειονομικού ελέγχου που ισχύουν στο ενδοκοινοτικό εμπόριο και στις εισαγωγές σπέρματος χοίρων (4), και ιδίως το άρθρο 15,

Εκτιμώντας:

ότι οι εισαγωγές από την Αυστρία στα κράτη μέλη ζωντανών χοίρων, νωπού χοιρείου κρέατος και ορισμένων χοιρινών προϊόντων έχουν ανασταλεί με την απόφαση 90/90/ΕΟΚ της Επιτροπής (5), όπως τροποποιήθηκε τελευταία από την απόφαση 92/40/ΕΟΚ (6)-

ότι οι ανωτέρω εισαγωγές από τις επαρχίες Vorarlberg, Tyrol, Salzburg, Upper Austria, Karnten και Burgeniand δεν αναστέλλονται πλέον σύμφωνα με την απόφαση 92/40/ΕΟΚ της Επιτροπής-

ότι εμφανίσθηκαν κρούσματα κλασικής πανώλης των χοίρων στην επαρχία Karnten- ότι οι εισαγωγές από την επαρχία αυτή πρέπει να ανασταλούν προσωρινά-

ότι η εμφάνιση της κλασικής πανώλης των χοίρων ενδέχεται να θέσει σε κίνδυνο τις αγέλες των κρατών μελών όσον αφορά το εμπόριο ζωντανών χοίρων, σπέρματος χοίρων, νωπού χοιρείου κρέατος και ορισμένων προϊόντων με βάση το κρέας-

ότι για λόγους σαφήνειας η απόφαση 90/90/ΕΟΚ πρέπει επομένως να καταργηθεί και να εγκριθεί ένα ενιαίο κείμενο-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Αναστέλλονται οι εισαγωγές από την Αυστρία προς τα κράτη μέλη ζωντανών χοίρων, νωπού κρέατος που προέρχεται από τα ζώα αυτά και χοιρινών προϊόντων, εκτός εκείνων που έχουν υποστεί:

α) θερμική επεξεργασία σε ερμητικά κλεισμένα δοχεία με τιμή Fc ίση ή μεγαλύτερη από 3 ή

β) θερμική επεξεργασία διαφορετικού τύπου από εκείνον που αναφέρεται στο στοιχείο α), αλλά κατά την οποία η κεντρική θερμοκρασία είναι τουλάχιστον 70 oC ή

γ) επεξεργασία που συνίσταται σε φυσική ζύμωση και ωρίμανση τουλάχιστον εννέα μηνών για τα ζαμπόν βάρους τουλάχιστον ίσου με 5,5 χιλιόγραμμα και η οποία παρουσιάζει:

- aW ίσο ή μικρότερο από 0,83,

- pH ίσο ή μικρότερο από 6.

2. Αναστέλλονται οι εισαγωγές από την Αυστρία προς τα κράτη μέλη σπέρματος χοίρων.

3. Στο υπόδειγμα του υγειονομικού πιστοποιητικού όπως καθορίζεται στο παράρτημα Α της απόφασης 91/449/ΕΟΚ της Επιτροπής (7) πρέπει να προστεθεί σημείωση σύμφωνα με την παράγραφο 1 ανωτέρω σχετικά με τις εισαγωγές χοιρινών προϊόντων.

4. Η αναστολή εισαγωγών που αναφέρεται στις παραγράφους 1 και 2 δεν εφαρμόζεται στις επαρχίες Vorarlberg, Tyrol, Salzburg, Upper Austria και Burgeniand.

Άρθρο 2

Η απόφαση 90/90/ΕΟΚ καταργείται.

Άρθρο 3

Η παρούσα απόφαση απευθύνεται στα κράτη μέλη. Βρυξέλλες, 18 Μαΐου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 373 της 31. 12. 1990, σ. 1. (2) ΕΕ αριθ. L 268 της 24. 9. 1991, σ. 56. (3) ΕΕ αριθ. L 340 της 11. 12. 1991, σ. 17. (4) ΕΕ αριθ. L 224 της 18. 8. 1990, σ. 62. (5) ΕΕ αριθ. L 61 της 10. 3. 1990, σ. 21. (6) ΕΕ αριθ. L 16 της 23. 1. 1992, σ. 19. (7) ΕΕ αριθ. L 240 της 29. 8. 1991, σ. 28.